-Դրանք չեմ գտել, ես դրանց ժառանգորդն եմ: Տերյանի նամակներն ուղղված էին հորս` Պողոս Մակինցյանին, նա է եղել այդ նամակների տերը: Այսօր, երբ հայրս կենդանի չէ, այդ նամակների ժառանգորդը ինքնաբերաբար դառնում եմ ես: Սույն փաստն ամրագրված է նաեւ դատական վճռով: Այդ նամակները մեր տանն են գտնվում վաղուց, դրանք խնամքով պահվել են մեր ընտանիքի կողմից: Ես աշխատում էի այդ նամակների լուսապատճենների վրա, որպեսզի չվնասեի օրիգինալները: